Document ID: 32005L0074

DIRETTIVA TAL-KUMMISSJONI 2005/74/KE
tal-25 ta’ Ottubru 2005
li temenda d-Direttiva tal-Kunsill 90/642/KEE dwar l-istipolar tal-livelli massimi ta’ residwi ta’ l-ethofumesate, il-lambda-cyhalothrin, il-methomyl, il-pymetrozine u t-thiabendazole fiha
(Test b’rilevanza ghaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 90/642/KEE tas-27 ta’ Novembru ta’ l-1990 dwar l-iffissar tal-livelli massimi ta’ residwi ta’ pestiċidi ġewwa u fuq iċ-ċereali u ċerti prodotti oħra li joriġinaw mill-pjanti, inklużi il-frott u l-ħxejjex (1), u b’mod partikolari l-Artikolu 7 tagħha,
Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 dwar it-tqegħid fuq is-suq ta’ prodotti għall-protezzjoni ta’ pjanti (2), u partikolarment l-Artikolu 4 (1) tagħha,
Billi:
(1)
Skond id-Direttiva 91/414/KEE, l-awtorizzazzjonijiet dwar il-prodotti ta' protezzjoni ta' pjanti għall-użu fuq ħxejjex speċifiċi huma risponsabbiltá ta' l-Istati Membri. Dawn l-awtorizzazzjonijiet għandhom ikunu bbażati fuq l-evalwazzjoni ta’ l-effetti fuq is-saħħa tal-bniedem u ta’ l-annimali u l-influwenza tagħhom fuq l-ambjent. Elementi li jridu jittieħdu in konsiderazzjoni f’tali evalwazzjonijiet jinkludu l-espożizzjoni ta’ l-operatur u ta’ persuna fil-qrib u l-impatt fuq ambjenti fl-art, akkwatiċi u fl-arja, kif ukoll l-impatt fuq il-bnedmin mill-konsum ta' residwi ta' ħxejjex li ġew ittrattati.
(2)
Il-livelli massimi ta’ residwi (MRLSs) jirriflettu l-użu ta’ kwantitajiet massimi ta’ pestiċidi għall-protezzjoni effettiva tal-pjanti, li jiġu applikati b'tali mod li l-ammont ta' residwu huwa l-iżgħar ammont prattikabbli u li huwa aċċettat tossikoloġikament, partikolarment fit-termini ta’ stima ta’ konsum fid-dieta.
(3)
L-MRLs għall-pestiċidi għandhom jinżammu taħt reviżjoni. Jistgħu jinbidlu sabiex jittieħed in konsiderazzjoni xi użu ġdid, xi informazzjoni u xi data ġdida.
(4)
L-MRLs huma stipolati fil-livell l-aktar baxx ta’ l-iskoperta analitika fejn l-użu awtorizzat tal-prodotti għall-protezzjoni tal-pjanti ma’ jirriżultawx f’livelli ta’ residwi ta’ pestiċidi li huma rintraċċabbli ġewwa jew fuq il-prodott ta’ l-ikel, jew fejn m’hemm ebda użu awtorizzat, jew fejn l-użu awtorizzat mill-Istati Membri ma’ kellhomx l-appoġġ tad-data meħtieġa, jew fejn l-użu f’pajjiżi terzi li jirriżultaw f’residwi ġewwa jew fuq il-prodotti ta’ l-ikel li jistgħu jiċċirkolaw fis-suq tal-Komunitá ma ġewx appoġġati minn tali data meħtieġa.
(5)
L-Informazzjoni dwar użu ġdid jew użu li ġie alterat ta’ ċerti pestiċidi koperti mid-Direttiva 90/642/KEE ġiet innotifikata lill-Kummissjoni. Din tikkonċerna l-ethofumesate, il-lambda-cyhalothrin, il-methomyl, il-pymetrozine u t-thiabendazole.
Fil-każ ta’ lambda-cyhalothrin, methomyl u pymetrozine li għalihom teżisti doża ta’ referenza akuta (ARfD), l-espożizzjoni akuta tal-konsumatur permezz ta' kull prodott ta’ l-ikel li jista’ jkun fih residwi ta’ dawn il-pestiċidi ġiet assessjata u evalwata skond il-proċeduri u prattiki li jintużaw bħalissa fi ħdan il-Komunitá Ewropea, waqt li jiġu kkunsidrati l-linji gwida ppubblikati mill-Organizzazzjoni Dinjija tas-Saħħa. L-opinjonijiet tal-Kumitat Xjentifiku dwar il-Pjanti, b’mod partikolari l-parir u r-rakkomandazzjonijiet dwar il-protezzjoni tal-konsumaturi ta’ prodotti ta’ l-ikel li huma ttrattati bil-pestiċidi, ttieħdu in konsiderazzjoni. L-assessjar ta’ kemm jittieħed lambda-cyhalothrin, methomyl u pymetrozine juri, li billi jiġu stipolati il-MRLs ikkonċernati, ArfD ma jiġix eċċedut. Fil-każ ta’ l-ethofumesate, it-thiabendazol, assessjar ta’ l-informazzjoni disponibbli wera li ebda ArfD huwa meħtieġ u għalhekk assessjar għal perijodu qasir mhux meħtieġ.
(6)
Għalhekk huwa xieraq li jkun hemm stipolar tal-livelli massimi għar-residwi ta’ dawk il-pestiċidi.
(7)
Fid-dawl ta’ l-iżviluppi teknoloġiċi u xjentifiċi, jista’ jkun xieraq li jkun hemm stipolar ta’ MRLs speċifiċi għall-prodotti li huma relativament ġodda fil-Komunità bħalma huma “il-Papajja” u “l-Cassava” Għalhekk, l-lista ta’ eżempji fil-gruppi speċifikati fl-Anness I tad-Direttiva 90/642/KEE għanda tiġi emendata b’mod xieraq.
(8)
L-istipolar jew il-modifikazzjoni fuq livell Komunitarju ta’ MRLs proviżorji ma jevitax li l-Istati Membri milli jistabbilixxu MRLs proviżorji għall-ethofumesate skond l-Artikolu 4(1)(f) tad-Direttiva 91/414/KEE u ta’ l-Anness miegħu. Huwa meqjus li perijodu ta’ żmien ta’ erba’ snin huwa suffiċjenti sabiex jiġi permess aktar użu tas-sustanzi kkonċernati. Il-MRL proviżorju għandhu b’hekk isir definittiv.
(9)
Il-miżuri pprovduti f’din id-Deċiżjoni huma stipolati b’konformità ma’ l-opinjoni tal-Kumitat Permanenti fuq il-Katina Alimentari u s-Saħħa ta’ l-Annimal;
ADOTTAT DIN ID-DIRETTIVA:
Artikolu 1
L-oġġett “papajja” huwa inkluż fl-Anness I tad-Direttiva 90/642/KEE taħt il-kategorija 1 (vi) frottiet diversi bejn l-oġġetti “Żebbuġ” u “Frotta tal-Fjura tal-Passjoni” L-oġġett “Cassava” huwa inkluż fl-Anness I tad-Direttiva 90/642/KEE taħt il-kategorija 2 (i) ħxejjex taħt forma ta’ tuberi jew egħruq bejn l-oġġetti “Karrotti” u “Krafes”.
Artikolu 2
Id-Direttiva 90/642/KEE hi emendata kif ġej:
(1)
Fl-Anness II, il-livelli massimi ta’ residwi ta’ pestiċidi ta’ l-ethofumesate, il-lambda-cyhalothrin, il-methomyl, il-pymetrozine u t-thiabendazole huma mibdula b’dawk li jinstabu fl-Anness I ta’ din id-Direttiva.
(2)
Fl-Anness II, il-livelli massimi ta’ residwi ta’ pestiċidi ta’ l-ethofumesate huma inklużi kif stipolat fl-Anness II ta din id-Direttiva.
Artikolu 3
1. L-Istati Membri għandhom jadottaw u jippubblikaw, sa mhux iktar tard minn [sitt xhur wara d-data ta’ pubblikazzjoni ta’ din id-Direttiva fil-Ġurnal Uffiċjali ta’ l-Unjoni Ewropea], il-liġijiet, ir-regolamenti, u d-dispożizzjonijiet amministrattivi neċessarji sabiex ikunu konformi ma’ din id-Direttiva. Huma għandhom, mingħajr ebda telf ta’ żmien, jikkomunikaw lill-Kummissjoni t-test ta’ dawk id-dispożizzjonijiet u tabella li turi l-korrelazzjoni ta’ bejn dawk id-dispożizzjonijiet u din id-Direttiva.
Huma għandhom japplikaw dawn id-dispożizzjonijiet minn [sitt xhur u ġurnata wara l-pubblikazzjoni ta’ din id-Direttiva fil-Ġurnal Uffiċjali ta’ l-Unjoni Ewropea].
Meta l-Istati Membri jadottaw dawk id-dispożizzjonijiet, huma għandhom ikollhom referenza għal din id-Direttiva jew għandhom ikunu akkumpanjati bit-tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif it-tali referenza għandha ssir.
2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert b’ din id-Direttiva.
Artikolu 4
Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
Artikolu 5
Din id-Direttiva hi indirizzata lill-Istati Membri.
Magħmul fi Brussell, nhar il-25 ta’ Ottubru 2005.

Labels: 7
17
0
20